Diari Oficial de la Generalitat Valenciana


Sumari del DOGV 7515, del 29-04-2015 (2015/3687)

RESOLUCIÓ de 20 d'abril de 2015, del president de l'Agència Valenciana del Turisme, de concessió dels Premis Turisme Comunitat Valenciana en l'edició corresponent al 2014.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7515

Data del DOGV
:   29-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3687


Data del document
:   20-04-2015

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * distinció honorífica

RESOLUCIÓ de 20 d'abril de 2015, del president de l'Agència Valenciana del Turisme, de concessió dels Premis Turisme Comunitat Valenciana en l'edició corresponent al 2014. [2015/3687]  
Per la Resolució de 3 de novembre de 2014, del president de l'Agència Valenciana del Turisme, es van convocar els Premis Turisme Comunitat Valenciana 2014. L'apartat 4 de l'article 6 de la dita resolució establix que la concessió de premis serà resolta pel president de l'Agència, a proposta, segons el que disposa l'apartat 3 del mencionat article, del director de l'Agència en la seua condició de president del jurat.  
  
En virtut de l'anterior, vista l'acta emesa pel jurat el 9 d'abril de 2015, que inclou els acords adoptats, amb la proposta de candidats en les distintes modalitats, així com la proposta de resolució del president del jurat i director de l'Agència Valenciana del Turisme de data 14 d'abril de 2015, resolc:  
  
Primer. Premis Turisme Comunitat Valenciana 2014  
1. Concedir el Premi Turisme Comunitat Valenciana 2014 en la modalitat «Institució pública o privada, associació o col·lectiu» a la Fundació Turisme de Benidorm, premi que s'atorga als que s'han distingit en els seus respectius camps d'activitat per la realització d'activitats que repercutixen de forma positiva en el conjunt del sector turístic de la Comunitat Valenciana, reconeixent així els mèrits de col·lectius que es caracteritzen pel seu esforç i dedicació al desenrotllament d'iniciatives empresarials o la dinamització dels productes i les destinacions turístiques de la Comunitat Valenciana.  
2. Concedir el Premi Turisme Comunitat Valenciana 2014 en la modalitat «Treballador o treballadora del sector turístic de la Comunitat Valenciana» a Manuel Morejón Caro, premi que s'atorga als que s'han distingit per la participació activa dins de les seues empreses en àmbits com la gestió i la transmissió de coneixement, la millora del clima laboral, el foment de la innovació en processos i productes o la prestació de servicis que suposen un valor afegit per al turista, i que han contribuït de forma significativa a elevar la productivitat i la competitivitat dels seus centres de treball.  
3. Concedir el Premi Turisme Comunitat Valenciana 2014 en la modalitat «Formació, investigació i innovació turística» a la Universitat Jaume I - Facultat de Ciències Jurídiques i Econòmiques, premi que s'atorga a la millor contribució al camp de la formació o de la investigació aplicada al turisme, desplegada en el marc d'entitats econòmiques, agents socials o entitats docents, siguen de caràcter públic o privat, així com als que han dut a terme projectes innovadors en l'àmbit turístic, per mitjà de la creació o la gestió d'empreses, la creació de nous productes turístics o les actuacions similars que comporten la millora la competitivitat del sector turístic valencià.  
  
4. Concedir el Premi Turisme Comunitat Valenciana 2014 en la modalitat «Promoció i comunicació turística» a la Junta Central Fallera, premi que s'atorga als que han dut a terme accions o campanyes noves de promoció i comunicació de la seua empresa, producte o destinació que han suposat una millora clara de resultats econòmics, cartera de clients, entrades de turistes o gasto turístic en destinació, així com a la millor activitat periodística a favor de l'enfortiment de la imatge turística de la Comunitat Valenciana.  
5. Concedir el Premi Turisme Comunitat Valenciana 2014 en la modalitat «Excel·lència turística» a Industrias Hoteleras del Mediterráneo (Grupo Magic Costa Blanca), premi que s'atorga als que han contribuït significativament al desenrotllament d'iniciatives que han suposat una clara millora de la competitivitat d'un producte o destinació turística per mitjà de l'aplicació de criteris de sostenibilitat mediambiental, econòmica i social, l'impuls a l'accessibilitat universal o el foment de la qualitat del servici al turista, siga per mitjà de l'ús de noves tecnologies o introduint tècniques de gestió innovadores.  
6. Concedir el Premi Turisme Comunitat Valenciana 2014 en la modalitat «Revitalització de destinació turística» a l'Ajuntament de Dénia, premi que s'atorga a aquelles entitats públiques o privades que s'han distingit pel desplegament d'actuacions de col·laboració amb la Generalitat dirigides a millorar l'adequació de les destinacions turístiques, siguen d'àmbit municipal o supramunicipal, incrementant-ne l'atractiu en el mercat turístic nacional o internacional.  
7. Declarar desert el Premi Turisme Comunitat Valenciana 2014 en la modalitat «Servicis extraordinaris prestats al turisme de la Comunitat Valenciana» per la falta de candidatures presentades.  
  
Segon. Reconeixement especial  
Atorgar, amb caràcter singular, el Reconeixement Especial a Enrique Dacosta Vadillo per la seua destacada contribució a la difusió de la imatge de la Comunitat Valenciana a través de la gastronomia.  
  
Tercer. Publicació en el DOCV  
Publicar la present resolució en el Diari Oficial de la Comunitat Valenciana, de conformitat amb el que establix l'article 6.4 de la convocatòria.  
  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius de València en el termini de dos mesos comptats des de l'endemà de ser publicada, i, potestativament, podrà interposar-se un recurs de reposició davant del president de l'Agència Valenciana del Turisme en el termini d'un mes a comptar de l'endemà de ser publicada, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 20 d'abril de 2015.- El president de l'Agència Valenciana del Turisme: Máximo Buch Torralva.